CELEX: E2006P0003
Language: et
Date: 2007-02-15 00:00:00
Title: Oslo Tingretti 30. jaanuari 2006. aasta otsusel põhinev taotlus saada EFTA kohtult nõuandev arvamus kohtuasjas Ladbrokes Ltd. vs Staten v/Kultur- og kirkedepartementet and Staten v/Landsbruks- og matdepartementet (Kohtuasi E-3/06)

15.2.2007   
            
            
               ET
            
            
               Euroopa Liidu Teataja
            
            
               C 33/5
            
         Oslo Tingretti 30. jaanuari 2006. aasta otsusel põhinev taotlus saada EFTA kohtult nõuandev arvamus kohtuasjas Ladbrokes Ltd. vs Staten v/Kultur- og kirkedepartementet and Staten v/Landsbruks- og matdepartementet
   
   (Kohtuasi E-3/06)
   (2007/C 33/03)
   EFTA kohtule on esitatud Oslo Tingretti (Oslo ringkonnakohus) 30. jaanuari 2006. aasta otsuse alusel nõuandva arvamuse taotlus kohtuasjas Ladbrokes Ltd. vs Staten v/Kultur- og kirkedepartementet and Staten v/Landsbruks- og matdepartementet, mis saabus kohturegistrisse 25. augustil 2006. aastal ja käsitles järgnevaid küsimusi:
   
               1.
            
            
               Kas Euroopa Majanduspiirkonna lepingu artiklid 31 ja/või 36 välistavad riikliku õiguse, mille kohaselt teatavaid hasartmänge võib korraldada ainult riigiomanduses olev hasartmängukorraldaja, mis suunab oma tulud kultuuri ja spordi toetamisse?
            
         
               2.
            
            
               Kas Euroopa Majanduspiirkonna lepingu artiklid 31 ja/või 36 välistavad riikliku õiguse, mille kohaselt tegevuslubasid hobuste võiduajamistel kihlvedude sõlmimiseks antakse ainult mittetulundusühingutele või ettevõtjatele, kelle eesmärk on toetada hobusekasvatust?
            
         
               3.
            
            
               Kas Euroopa Majanduspiirkonna lepingu artiklid 31 ja/või 36 välistavad riikliku õiguse, mille kohaselt tegevuslubasid teatavat liiki hasartmängude korraldamiseks antakse ainult mittetulundusühingutele ja liitudele, mis tegutsevad humanitaar- ja sotsiaalvaldkonnas?
            
         
               4.
            
            
               Kas Euroopa Majanduspiirkonna õigus kohaselt on riiklikus õiguses õiguslikult korrektne rõhutada, et hasartmängudest saadav tulu peaks minema humanitaar- ja sotsiaalvaldkonna eesmärkide (sealhulgas spordi ja kultuuri) toetamiseks, ja ei või olla isikliku tulu allikaks?
            
         
               5.
            
            
               Kas Euroopa Majanduspiirkonna lepingu artikkel 36 välistab riikliku sätte, millega keelatakse selliste hasartmängude korraldamine ja turustamine, mis ei ole lubatud Norras, kuid mida korraldatakse seaduslikult mõnes teises Euroopa Majanduspiirkonna riigis?